  Туспуктэм: Руслан Нуриахметов Наталия Сильвестрова Удмуртиын 2023-тӥ арын сизьым толэзь ӵоже 2 сюрс 594 мурт пӧйшур куртчиськемен вазиськиз, соос пӧлын 887 нылпи. 1 сюрс 743 муртэз пуныос куртчылӥзы. Со сярысь Роспотребнадзорлэн элькунъя управлениезлэн пресс-службаез ивортӥз. Тужгес но трос вазиськонъёс пусйизы: - Дэри ёросын – 160; - Воткаын – 123; - Можаын – 77; - Ува ёросын- 56; - Кез ёросын – 30; - Глаз ёросын – 22; - Сюмси ёросын – 20. Пӧйшуръёслэсь утӥськыны, соосты йӧтылонлэсь возиськыны косо, соослэсь урмонэн черланы кышкытлык вань. Пусъём, висёнэз эмъяны уг луы, со адямиез кулонэ вуттэ. Тодэ вайытом, Удмуртиын 2023-тӥ ар кутсконысен пӧйшуръёс полын ньыль урмон учыр пусйизы. Тегъёс: пӧйшуръёс Тазалык урмон висён Удмуртия  